dair stoet in stect dat jan voirs neme sal twee vriende in deen zijde ende
sijn dochter tweein dander side en wes dat dien iiii moegelic dunct
en dair af segge selen dat si dat in beyden sijde houden selen
Item eest also dat jan van boesschot dese pointe voirs aldus metter mine
doen wilt soe seet jan he tscoenhove dat aert van boescot jan sine soen
ter stont gheve sal viii gulden holl tsjaers vanden goede die hij hem
noch als tochte sine leefdach lanc noch voir houde mochte
Item vanden gescilde dat henr tribont weder gelost wilt hebbe van
janne van boesscot alsulke vi rijnsch gul en iii gul holl en drie vieren
deel als dair vercocht sijn en dat jan geloeft heeft inder huweleker vor
werden dat hij die niet vercope en soude mair soude blive sine voir kinde
nae sijn doot dair op so dunct jan he tscoenhove datse jan van
boesscot niet wale de macht en heeft op dese tijt te lossen en seeght
dat kijnt sijns vaders wel wat mismete mach en seeght en voert
dat hem goet docht sijnde datme dat liet staen totter doot van janne
oft des de goede stat van loven dair af goetduncke sal
Item soe seeght jan he te scoonhove dat dair alrehande beleyt brieve
sijn in beyde siden des voirs ptien groetlic aengaende welke brieve hem goet
docht sijnde dat die in gewariger hant geleet worden en datme dair
goede cedelen bij leyde int wat voegen oft maniere dat sij laghe op dat
gehoude mochte worden de huwelike vorwarden en dat nyemat in
gheender zijden ontricht nocht onterft en worde Ende seeght voert
waert dat dese voirs poente en gescille hem selve aenginge dewelke ptie
dat hy ware dat hij dit gelijc voirs steet soe gheve en neme soude sond
argelist
Item soe seeght jan hee te scoenhove doen dese voirg ptyen ene dach ghe
maect hadden gelijc hen de goede stat van loven gehete en bevolen hadde
oft die vriende in beyden sijden yet goets hedde cone gedeedinge doen vielt
datme die voirs ptien niet eens gemaken en conde Soe dat doen jan hee
te scoonhove om des beste wille hen in beyden sijden seyde oft hij selver woude
enige vuege vinden op dat hij conste en die sourde hij in een eedele setten
en hen laten aenhore Ende wairt also dat hen also genueghde gelijc